**ANUNŢ**

Institutul National al Magistraturii are plăcerea de a vă informa cu privire la organizarea următoarei activități:

# Nume ACTIVITATE

#  Application of EU Instruments on Criminal Justice

# PERIOADA ŞI LOCUL DE DESFĂŞURARE

5-6 aprilie 2018, Praga, Cehia

# Limba în care se desfăşoară

Engleză

# Organizator

# CEELI Institute ([www.ceeliinstitute.org](http://www.ceeliinstitute.org)) în colaborare cu Asociația Judecătorilor Croați

**DESCRIERE**

Seminarul se adresează judecătorilor specializați în soluționarea cauzelor de drept penal din cadrul statelor membre UE.

În cadrul seminarului vor fi abordate teme precum Îmbunătățirea competențelor judecătorilor în înțelegerea și aplicarea Cartei Drepturilor Fundamentale a UE în cauzele penale, Aplicarea instrumentelor UE în domeniul dreptul penal, în mod special Directiva 2012/13/EU privind privind dreptul la informare în cadrul procedurilor penale și Directiva 2013/48/EU privind dreptul de a avea acces la un avocat în cadrul procedurilor penale.

# Finanţare

Costurile privind transportul, cazarea, mesele și per diem vor fi suportate de către CEELI Institute.

Cazarea şi transportul internaţional vor fi rezervate şi asigurate în mod direct de către organizatori; costurile privind transportul local şi cinele vor fi rambursate ulterior de către organizatori, în baza facturilor şi chitanţelor, conform procedurii europene.

Prin depunerea documentelor de candidatură, candidații acceptă că, în ipoteza selectării în vederea participării, acesta se va face exclusiv în condițiile financiare aprobate la nivelul ENM pentru acest seminar.

# Cui se adresează

# Judecătorilor specializați în soluționarea cauzelor de drept penal

**NUMĂR DE LOCURI**

# 1-2 locuri

# INM va alcătui și o listă de rezervă (maximum 4 persoane), la care se va apela în situația renunțării unuia/unora dintre magistrații selectați, precum și în situația în care România va primi mai multe locuri.

# DOCUMENTE NECESARE PENTRU ÎNSCRIERE

* CV actualizat-cuprinzând date de contact (telefon, fax, e-mail) – limba română;
* certificat de competență lingvistică (în măsura în care candidatul posedă un astfel de certificat);
* **avizul** colegiului de conducere al instanţei la care judecătorul îşi desfăşoară activitatea, iar în caz de urgenţă, **avizul** preşedintelui secţiei în care judecătorul îşi desfăşoară activitatea sau, dacă nu există secţii, **avizul** conducătorului instanţei (potrivit art. 6 din Regulamentul privind drepturile şi obligaţiile persoanelor trimise în misiune temporară în străinătate de către Consiliului Superior al Magistraturii, Inspecţia Judiciară, Institutul Naţional al Magistraturii şi Şcoala Naţională de Grefieri, precum şi pentru stabilirea procedurii de aprobare a acestor misiuni, aprobat prin hotărârea Plenului CSM nr. 335/13.03.2014).

**Documentele solicitate vor fi transmise exclusiv în format electronic la adresa de e-mail florentina.deaconu@inm-lex.ro,** **în atenția d-nei Florentina Deaconu.**

# Termen înscriere

**21 februarie 2018**

# Criterii de selecţie

INM va efectua selecţia participanților în funcţie de următoarele criterii:

* relevanţa programului pentru activitatea profesională a magistratului candidat/specializarea cerută pentru curs;
* neparticiparea recentă la alte forme de pregătire internaţională;
* posibilitatea şi disponibilitatea magistratului de a disemina informaţiile la care va avea acces prin participarea la programul de pregătire.

*Fiecare criteriu de selecţie va fi analizat corelativ cu condiţia cunoaşterii temeinice a limbii engleză, atestată, în principal, prin documente oficiale depuse de candidat.*

*În măsura în care criteriile sus-menționate nu vor fi suficiente pentru departajarea candidaților, la stabilirea listei finale urmează a fi acordată prioritate candidaților care își desfășoară activitatea la instanțe mai înalte în grad și /sau cu vechime mai mare în profesie.*

# Persoana de contact

Persoana de contact pentru acest program este d-na Florentina Deaconu, personal de specialitate juridică asimilat magistraților, tel. 021/40 76 249, florentina.deaconu@inm-lex.ro

# IMPORTANT!

Selecţia INM conferă magistraţilor selectaţi doar o vocaţie de participare la seminar, urmând ca participarea efectivă să fie determinată în urma deciziei organizatorilor.

În termen de 15 zile de la finalizarea programului persoanele selectate sunt obligate să transmită INM un **raport** privind activităţile desfăşurate în cadrul programului de formare, problemele de drept dezbătute, soluţiile relevate precum şi orice alte informaţii de natură să permită o evaluare a calităţii şi eficacităţii programului.

Magistratul/magistraţii selectaţi vor iniția demersurile necesare în vederea organizării deplasării (achiziționarea biletelor de transport) numai după primirea invitației oficiale din partea organizatorilor, cu respectarea condițiilor administrative și financiare specificate de aceştia.